stanford-oval/wikipedia huggingface dataset:
Piparkakku
Aiheesta muualla

Kuvia tai muita tiedostoja aiheesta Piparkakku Wikimedia Commonsissa
Piparkakku tuoksuu joululta (Arkistoitu – Internet Archive) Ruoka.fi
Perinteinen piparkakku voi myös yllättää MTV3
| n k Joulu |
| --- | --- |
 Pikkujoulu  Adventti  Lucian päivä  Jouluaatto  Tapaninpäivä  Viattomien lasten päivä  Uudenvuodenpäivä  Nuutinpäivä  Kynttilänpäivä 
Kristillinen joulu:  Itämaan tietäjät Kuninkaiden kumarrus  Paimenten kumarrus  Adventti  Gabriel  Jouluevankeliumi  Betlehem  Loppiainen  Herodes  Jeesus  Joosef  Maria  Betlehemin lastenmurha Pako Egyptiin  Jeesuksen syntymä  Jouluseimi  Betlehemin tähti 
Kansanperinne:  Joulumuori  Joulupukki  Korvatunturi  Lucia  Lumityttö  Pyhä Nikolaos  Pakkasukko  Tiernapojat  Tonttu 
Perinteet:  Adventtikynttilät  Adventtitähti Herrnhutin tähti  Jouluaamun jumalanpalvelus  Jouluelokuva  Jouluevankeliumi  Jouluhartaus  Jouluikkuna  Joulukalenteri  Joulukirkko  Joulukonsertit  Joulukoriste  Joulukortti  Joulukuusi  Joulukynttelikkö  Joululahja  Joululehti  Joululyhde  Joulumarkkinat  Joulumusiikki  Joulunäytelmä  Joulupaita  Joulupostimerkki  Joulupyramidi  Joulupöytä  Joulurauha  Joulurukous  Jouluseimi  Jouluseppele  Joulusukka  Joulutähti  Jouluvalot  Jouluvalvojaiset  Jouluyön messu  Mantelilahja  Nuuttipukki  Olkipukki  Tapanin tanssit  Tuomaanristi  Usko, toivo ja rakkaus 
Ruoka ja juoma:  Glögi  Hedelmäkakku  Kahvikakku  Lipeäkala  Joulukinkku  Jouluolut  Jouluruoka  Joulutorttu  Jouluvanukas  Julmust  Kaakaojuoma  Munatoti  Pavlova  Piparkakku  Riisipuuro  Smörgåsbord 
Musiikki:  Joululaulu Luettelo joululauluista  Laula kanssamme  Kauneimmat joululaulut  Maa on niin kaunis  Laulukirjat Piae Cantiones  Suuri joululaulukirja 
Eri maissa:  Alankomaat  Brasilia  Britannia  Islanti  Italia  Norja  Japani  Kanada  Ranska  Romania  Ruotsi  Saksa  Suomi  Sveitsi  Tanska  Ukraina  Yhdysvallat 
Piparkakkutalo.
Piparkakkutalo
Hannah Werntz

Hannah Leder Werntz (2016)
Hannah Justine Werntz (s. 28. syyskuuta 1986 Los Angeles) on yhdysvaltalainen näyttelijä. Hänen isänsä on näyttelijä Gary Werntz ja äitinsä elokuvaohjaaja Mimi Leder.
Werntz on esiintynyt pienissä rooleissa äitinsä elokuvissa Rauhantekijä (1997), Deep Impact (1998) ja Anna hyvän kiertää (2000).
Aiheesta muualla

Hannah Werntz Internet Movie Databasessa. (englanniksi)
Eiran sairaala

| Eiran sairaala |
| --- | --- |

Osoite:  Tehtaankatu 28,  00150 Helsinki
Koordinaatit:  60°09′28″N, 024°56′30″E
Valmistumisvuosi:  1905
Suunnittelija:  Lars Sonck
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eiran sairaala on yksityinen sairaala Ullanlinnan kaupunginosassa Helsingin eteläosassa. Arkkitehtuuriltaan merkittävä jugendrakennus sijaitsee Tehtaankadun ja Laivurinkadun risteyksessä osoitteessa Tehtaankatu 28. Rakennuksen suunnitteli Lars Sonck ja se valmistui vuonna 1905.
Sairaala nimettiin tukholmalaisen Eira-nimisen sairaalan mukaan, joka taas oli saanut nimensä islantilaisissa Edda-runoissa esiintyvältä lääkintätaidon jumalattarelta Eiriltä. Viereinen Eiran kaupunginosa on nimetty sairaalan mukaan.
Sairaala sai vuonna 2024 Skepsiksen huuhaa-palkinnon uskomushoidoista yhdessä Mehiläisen kanssa.
Aiheesta muualla

Kuvia tai muita tiedostoja aiheesta Eiran sairaala Wikimedia Commonsissa
Sairaalan kotisivu
| n k Perustiedot Wikidatassa: Eiran sairaala (Q3068461)ohje |
| --- | --- |
esiintymä kohteesta: sairaala, yritys, yritys, rakennus
valtio: Suomi
sijaitsee hallinnollisessa alueyksikössä: Helsinki
sijainti: Ullanlinna
katuosoite: Laivurinkatu 29, FI-00150 Helsinki, Laivurinkatu 29
koordinaatit: 60°09′28″N 24°56′30″E﻿ / ﻿60.1578°N 24.9417°E﻿ / 60.1578; 24.9417
Väkivalta seksuaali- ja sukupuolivähemmistöjä vastaan

Homoseksuaalisuutensa vuoksi vuonna 2012 murhatun Daniel Zamudio Veran muistomerkki Santiagon hautausmaalla.
Väkivaltaa seksuaali- ja sukupuolivähemmistöjä vastaan käytetään yksittäisten henkilöiden tai ryhmien seksuaali- tai sukupuolivähemmistöjen edustajia kohtaan tekeminä laillisina tai laittomina tekoina sekä viranomaisten hyökkäyksinä tai määrääminä rangaistuksina. Osassa maista, erityisesti lännessä, seksuaali- ja sukupuolivähemmistöjä kohtaan käytetty väkivalta voidaan tuomita viharikoksena. Useissa maissa samansukupuolisten aikuisten välinen seksi voi johtaa vankeusrangaistukseen tai kuolemantuomioon. Rangaistavuus oli aiemmin yleistä, mutta on vähentynyt viime aikoina.
UNESCOn raportin mukaan LGBTQ-ihmisten opiskelurauha kouluissa on järkyttävän heikko. Maailmalla kyseisiin ryhmiin kuuluvista 85 prosenttia on kokenut väkivaltaa koulutuksen kylkiäisenä. Transihmisistä 45 prosenttia jättää opiskelut kesken tällaisista syistä.
Yleisyys

Euroopan unionin perusoikeusviraston vuonna 2012 tekemään, 18-vuotiaille ja vanhemmille homoiksi, lesboiksi, biseksuaalisiksi tai transsukupuolisiksi identifioituville Euroopan unionissa tai siihen tuolloin liittymässä olleessa Kroatiassa asuville suunnattuun kyselytutkimukseen vastasi 93 079 henkilöä. Koska HLBT-ihmisten lukumäärää ei ole tiedossa, tuloksia ei välttämättä voida yleistää. Vastaajista noin neljännes ilmoitti kokeneensa väkivaltaa viiden edeltävän vuoden aikana ja 10% edeltävän vuoden aikana. Suurin osuus väkivaltaa molemmilla aikaväleilla ilmoitti kokeneensa transsukupuoliset, joista 34% ilmoitti kokeneensa väkivaltaa viiden vuoden aikana ja 15% vuoden aikana. Noin kolme neljäsosaa väkivaltaa vuoden aikana kokeneista transsukupuolisista oli kokenut sitä useammin kuin kerran vuodessa. Keskimäärin Euroopan unionissa tapahtui vuosittain 262 väkivaltaista tilannetta tuhatta vastaajaa kohden, korkeimmillaan luku oli Liettuassa, jossa luku oli 526 tapausta tuhatta vastaajaa kohden. Yleisintä tapaukset olivat transsukupuolisia vastaan, 512 tapausta tuhatta vastaajaa kohden. Kysyttyjen seksuaalivähemmistöjen edustajien luvut olivat 200 ja 300 tapauksen välillä tuhatta vastaajaa kohden. Biseksuaalisilla naisilla väkivalta oli muita useammin seksuaalista väkivaltaa.
Paikallisen HLBT-järjestön Grupo Gay de Bahian mukaan vuonna 2017 Brasiliassa kuoli väkivaltaisissa olosuhteissa 445 seksuaali- tai sukupuolivähemmistöihin kuulunutta brasilialaista homofobian takia. Heistä 387 oli murhattu ja 58 oli tehnyt itsemurhan järjestön mukaan. Määrä oli suurempi kuin edellisenä vuonna.
FBI:n mukaan vuonna 2017 Yhdysvalloissa tehtiin 1 470 viharikosta seksuaali- ja sukupuolivähemmistöjä vastaan. 60% uhreista oli homoseksuaalisia miehiä. Ilmoitettujen rikosten määrä oli noussut edelliseen vuoteen verrattuna. Luku ei välttämättä vastaa todellista rikoksien määrää, koska kaikkia ei ilmoiteta poliisille.
Seksuaalinen väkivalta on tyypillistä erityisesti lesboja, biseksuaalisia naisia ja transnaisia kohtaan. Euroopan perusoikeusviraston kyselytutkimuksen mukaan 53% biseksuaalisia naisia, 30% transsukupuolisia ja 22% lesboja kohtaan tehdyistä vihaperusteisista hyökkäyksistä oli seksuaalisia. Suomessa Terveyden ja hyvinvoinnin laitoksen tekemässä kyselytutkimuksessa 15% lukiossa ja 19% ammattioppilaitoksessa opiskelevista seksuaalivähemmistöihin kuuluvista pojista ilmoittivat kokeneensa seksuaalista väkivaltaa, hieman useammin kuin seksuaalivähemmistöihin kuuluneet tytöt, joista lukiossa opiskelevista 14% ja ammattioppilaitoksessa opiskelevista 17%, sekä enemmän kuin muut ryhmät, lukiolaisheteropojilla 2% ja -tytöillä 8%, ammattioppilaitoksessa opiskelevilla heteropojilla 2% ja -tytöillä 10%. Myös muunlainen väkivalta oli tutkimuksen mukaan yleisempää seksuaalivähemmistöön kuuluneilla nuorilla kuin heteronuorilla.
Tekotavat

Seksuaali- ja sukupuolivähemmistöjä vastaan käytetty väkivalta on muun muassa murhia, pahoinpitelyitä, raiskauksia, kidnappauksia ja uhkailua.
Euroopan unionin perusoikeusviraston vuonna 2012 tekemän kyselytutkimuksen mukaan viiden edellisen vuoden aikana Euroopan unionin koetuissa hyökkäyksissä seksuaali- tai sukupuolivähemmistöjä vastaan hyökkääjät toimivat kahdessa kolmasosassa hyökkäyksistä useamman hengen ryhmissä. Yli 80%:ssa tapauksista hyökkääjä tai kaikki hyökkääjät olivat olleet miehiä. Noin 10%:ssa tapauksista hyökkääjät olivat miesten ja naisten ryhmä. Valtaosa hyökkääjistä oli tuntemattomia. Kolmasosassa tapauksista hyökkääjät olivat teinejä. Tutuista hyökkääjistä yleisimmät olivat samasta oppilaitoksesta, yli 10%.
Hyökkäykset saattavat myös kohdistua seksuaali- ja sukupuolivähemmistöjen suosimiin paikkoihin tai heidän yhteisöidensä kokoontumisiin. Tällaisia ovat muun muassa Pride-marssit, joissa vastaan tehdyissä hyökkäyksissä on Euroopassa ja sen ympäristössäkin loukkaantunut ja kuollut ihmisiä. Helsingissä, Suomessa Pride-kulkuetta vastaan hyökättiin vuonna 2010 kyynelkaasulla, pippurisumutteella ja savupommeilla. Kolme tekijöistä saatiin kiinni. Heitä epäiltiin 88 henkilön vahingoittamisesta. Heidät tuomittiin pahoinpitelyistä neljän kuukauden ehdollisiin vankeusrangaistuksiin. Muita kohteita voivat olla homobaarit ja -yökerhot. Esimerkiksi Orlandon yökerhoammuskelu vuonna 2016 vaati 50 kuolonuhria sijoittuen toiseksi vakavimmaksi terrori-iskuksi Yhdysvalloissa.
Valtiollinen väkivalta

Vuonna 2019, samaa sukupuolta olevien aikuisten välisestä seksuaalisesta kanssakäymisestä, johon oli molempien suostumus, rangaistiin kuolemalla kuudessa maassa aktiivisesti ja viidessä se oli mahdollinen rangaistus. Näiden lisäksi yli 50 maassa seksuaalisesta kanssakäymisestä annettiin eri mittaisia vankeusrangaistuksia. Maissa, jossa samaa sukupuolta olevien välinen seksuaalinen kanssakäyminen on nykyään laillista, valtaosassa se laillistettiin 1900-luvulla tai sen jälkeen.
Holokaustin aikaan homoja pidätettiin Natsi-Saksassa arviolta 100 000. Heistä noin 50 000 vangittiin, arviolta 5 000 – 15 000 keskitysleireille. Tapettujen määrää ei ole tiedossa. Selviytyjien mukaan homoseksuaaliset vangit olivat keskitysleireillä huonoiten kohdeltujen joukossa.
Tšetšenian seksuaalivähemmistöjen vainot alkoivat vuonna 2017. Venäläisen oppositiolehden Novaja Gazeta -lehden mukaan Venäjälle kuuluvan Tšetšenian viranomaiset ovat pidättäneet yli sata homoseksuaalista miestä tai sellaiseksi epäiltyä miestä ja osa heistä on kuollut. Loppuvuodesta 2018 ja alkuvuodesta 2019 pidätettiin paikallisten HLBT-aktivistien mukaan noin 40 miestä ja naista, joista kaksi on kidutettu hengiltä. Alueen presidentin Ramzan Kadyrovin mukaan Tšetšenia ei ole syyllistynyt rikkomuksiin, koska alueella ei hänen mukaansa ole homoja.
Väkivallan laillisuus

Väkivallan käytöstä seksuaali- tai sukupuolivähemmistöjä vastaan voidaan tuomita 42 valtiossa ankarammin viharikoslakien perusteella. Useimmat näistä maista, 23, sijaitsevat Euroopassa. Lukuun ei sisälly Ruotsia, jossa viharikokseksi voidaan laskea rikos, joihin on vaikuttaneet ”muu vastaavat tekijät”, joihin perustuslaillisen suojelun vuoksi sisältyy seksuaalinen suuntautuminen. Lisäksi 39 maassa, joista 28 Euroopassa, kieltävät kiihottamisen väkivallan käyttöön seksuaali- tai sukupuolivähemmistöjä vastaan. Luvut on laskettu Yhdistyneiden kansakuntien jäsenvaltioista, joita on 195.
Yhdysvaltojen liittovaltion rikoslaki ja useiden osavaltioiden rikoslait mahdollistavat ankarampien rangaistusten määräämisen viharikoksista seksuaalivähemmistöjä vastaan. Yhdysvalloissa on kuitenkin gay panic defense (suom. homopaniikkipuolustus), jonka mukaan homoseksuaalista tai transsukupuolista vastaan tehty hyökkäys, jopa kuolemaan asti, voidaan tuomita lievempänä. Kalifornian osavaltio kielsi ensimmäisenä osavaltiona puolustuksen käytön vuonna 2014 ja muutama muu osavaltio on tehnyt samoin. Puolustusta on käytetty historiansa aikana noin puolessa Yhdysvaltain osavaltiossa.
Terveysvaikutukset

Väkivalta ja väkivallan uhka voivat aiheuttaa vähemmistöstressiä. Seksuaali- ja sukupuolivähemmistöihin kuuluvilla on enemmän psyykkistä ahdistusta ja terveysongelmia, jotka osittain aiheutuvat vähemmistöstressistä.
Muun muassa seksuaali- ja sukupuolivähemmistöihin kuuluvien nuorten terveydentila on huonompi kuin heteroseksuaalisten ja cis-sukupuolisten ikäisensä. Tähän vaikuttaa suurempi väkivallan määrä, sekä syrjintä ja kiusaaminen. Tämä vaikuttaa esimerkiksi siihen, että seksuaali- ja sukupuolivähemmistöihin kuuluvien nuorten itsemurhat ovat yleisempiä.
Syyt

Väkivallan käyttöön voivat liittyä heteronormatiiviset uskomukset. Väkivallan käyttäjä saattaa uskoa ei-heteroseksuaalisen seksuaalisen suuntautumisen tai muun kuin cis-sukupuolisen sukupuoli-identiteetin olevan sairaus. Esimerkiksi Natsi-Saksan keskitysleireillä homoseksuaalisten vankien kohteluun vaikutti vartijoiden uskomus, että pahoinpitely ja raskas työ voisi ”parantaa” heidät. Väkivallan käyttäjä, erityisesti lähipiiriin kuuluva, saattaa myös ajatella seksuaali- tai sukupuolivähemmistöön kuuluvan henkilön olevan huomionhakuinen tai pyrkivän häpäisemään yhteisön ja siksi pyrkii ohjaamaan heitä normin mukaiseen käytökseen.
Väkivallan käyttöön voi vaikuttaa käyttäjän uskonnollinen tai poliittinen vakaumus.
Yhtenä syynä seksuaaliselle väkivallalle on uskomus korjaavaan raiskaukseen. Mies joka raiskaa lesbon tai biseksuaalisen naisen saattaa kuvitella raiskatuksi tulemisen muuttavan uhrin seksuaalista suuntautumista.
Murhat

Transihmisten murhia seuraa Transgender Europe -järjestö eli TGEU. Sen mukaan tammikuusta 2008 huhtikuuhun 2016 tapahtui maailmanlaajuisesti 2115 transihmisten murhaa. Niistä 78 prosenttia tapahtui Latinalaisessa Amerikassa, tarkemmin Keski- ja Etelä-Amerikassa.
Kaasuhyökkäys Helsingin Pride-paraatissa vuonna 2010.
Oikeuden vertauskuvat paljastavat sodomiittejä tuomittavaksi Utrechtin vainoissa 1730 Jumalan raivon tuhotessa kaupunkia.
Homoseksuaalisten natsismin uhrien muistolaatta Berliinissä. Vaaleanpunainen kolmio oli homoseksuaalisten keskitysleirivankien tunnus.
Sodoman asukkaat herättävät Jumalan raivoa. Kaiverrus vuodelta 1789.
Rubik

| Rubik |
| --- | --- |
 Rubik Flow-festivaaleilla 2011 (vasemmalta oikealle): S. Väätäinen, S. Pöyhönen, J. Hietala, A. Taira, A. Neuvonen, O. Töyli, J. Viljanen and T. Eriksson.
Tiedot
Toiminnassa:  2003–2013
Kotipaikka:  Suomi
Laulukieli:  englanti
Jäsenet:  Artturi Taira, laulu, kitara, koskettimet, saksofoni   Sampsa Väätäinen, rummut   Jussi Hietala, basso   Samuli Pöyhönen, kitara, koskettimet   Tuomas Eriksson, pasuuna, perkussiot   Juho Viljanen, pasuuna, perkussiot   Olavi Töyli, klarinetti, koskettimet, perkussiot   Anssi Neuvonen, kitara, koskettimet, trumpetti  
Entiset jäsenet:  Arttu "Arvi" Hasu, basso (2003–2007)  Lauri Hiekkala, kitara, koskettimet, lyömäsoittimet  
Levy-yhtiö:  Siamese Sounds, 2005   Fullsteam, 2007-  
Aiheesta muualla
Kotisivut
Infobox OKNimi-testi OK: 
Rubik oli suomalainen indierock- ja taidepop-yhtye. Yhtye on saanut erityistä kiitosta antaumuksellisesta esiintymisestään. Rubikin konserteissa lavalle nousi jopa kahdeksan muusikkoa, jotka käyttävät soittimia pasuunoista kongiin ja vaihtavat soittimia keskenään.
Taustaa

Yhtye esiintyi ensimmäisen kerran vuonna 2003. Debyytti-EP People Go Missing julkaistiin loppuvuodesta 2004, minkä jälkeen yhtye kiersi Suomessa muun muassa yhdessä muiden New Music Communityyn kuuluvien yhtyeiden sekä Lapkon kanssa.
Ensimmäinen täyspitkä albumi Bad Conscience Patrol julkaistiin maaliskuussa 2007. Albumi nousi julkaisun jälkeisellä viikolla Suomen virallisen albumilistan sijalle 7. Julkaisun myötä Rubik kiersi Suomessa, Kanadassa ja Yhdysvalloissa sekä myöhemmin festivaaleilla Euroopassa. Syksyllä 2007 yhtye konsertoi Isossa-Britanniassa ja Irlannissa.
Yhtyeen toinen studioalbumi Dada Bandits julkaistiin huhtikuussa 2009. Ennen albumin äänityksiä Arttu Hasu jätti yhtyeen keskittyäkseen maanviljelijän uraansa. Hänen tilalleen tuli Underwater Sleeping Societyn basisti Jussi Hietala. Albumin ilmestymisen jälkeen Rubik kiersi Suomessa, Euroopassa ja kahdesti Yhdysvalloissa. Kesällä 2010 yhtye esiintyi muun muassa Roskilde-festivaaleilla Tanskassa.
Kolmas täyspitkä studioalbumi Solar julkaistiin maaliskuussa 2011, ja se sai ylistäviä arvioita sekä kotimaisessa että ulkomaisessa mediassa. Suomalainen musiikkilehti Sue nimesi Solarin "moderniksi suomalaiseksi kansallisaarteeksi". Helsingin Sanomien Nyt-liitteessä Otto Talvio kirjoitti "Näin komeita levyjä tulee vastaan harvoin ja siksi on vielä palkitsevampaa, kun kyseessä on kotimainen yhtye, 4/5". Saksalainen Die Zeit kuvasi levyn tarjoavan "monipuolisen kattauksen kappaleita, jotka sisältävät lähes täydellisiä pop-rakenteita”. Levy äänitettiin kesällä 2010 Kulttuuritalon vanhassa elokuvateatterissa maan alla. Albumin miksasi Ben Allen, joka on miksannut muun muassa M.I.An, Cut Copyn, Deerhunterin ja Animal Collectiven levyjä. Levyn julkaisemisen jälkeen yhtye kiersi laajasti Suomea. Touko-kesäkuussa 2011 Rubik teki kuukauden mittaisen Euroopan kiertueen esiintyen muun muassa Barcelonassa Primavera-festivaaleilla ensimmäisenä suomalaisyhtyeenä festivaalien historiassa. Syksyllä 2011 yhtye teki kahden kuukauden mittaisen kiertueen, joka suuntautui Eurooppaan, Meksikoon ja Yhdysvaltoihin. Sue-lehti valitsi Solarin vuoden 2011 parhaaksi kotimaiseksi albumiksi. Myös Rumban toimittajat äänestivät levyn vuoden parhaaksi kotimaiseksi.
Diskografia

| Vuosi | Albumi | Lista-sijoitus |  |
| --- | --- | --- | --- |
| 2004 | People Go Missing EP  Julkaistu: joulukuu 2004  Levy-yhtiö: New Music Community |  |  |
| 2007 | City & the Streets single  Levy-yhtiö: Fullsteam |  |  |
| 2007 | Bad Conscience Patrol Julkaistu: 14.3.2007  Levy-yhtiö: Fullsteam | 7 |  |
| 2007 | Jesus vs. People sis. People Go Missing -EP:n ja uuden Jesus-EP:n  Julkaistu: 13.6.2007  Levy-yhtiö: Fullsteam | 15 |  |
| 2009 | Dada Bandits Julkaistu: 1.4.2009  Levy-yhtiö: Fullsteam | 13 |  |
| 2010 | Data Bandits EPEPEPEP digi-EP  Julkaistu: 1.6.2010  Levy-yhtiö: Fullsteam |  |  |
| 2011 | Laws of Gravity single  Julkaistu 12.1.2011  Levy-yhtiö: Fullsteam |  |  |
| 2011 | Solar Julkaistu: 23.3.2011  Levy-yhtiö: Fullsteam | 14 |  |
| 2013 | Fake Music Mixtape EP/Mixtape  Julkaistu 14.6.2013  Levy-yhtiö: Fullsteam |  |  |
Aiheesta muualla

Virallinen sivusto
Rubik Myspacessa (englanniksi)
Rubik Last.fm:ssä (englanniksi)
Ylen Elävä arkisto – Rubik pääsi vihdoin päälavalle ja päätti lopettaa
Rubik soittamassa kappaletta "Storm in a Glass of Water" Flow'ssa vuonna 2011.
Collier’s

| Collier’s |
| --- | --- |
 Collier’sin kansisivu kesäkuussa 1908.
Entiset nimet:  Collier’s Once a Week,   Collier’s Weekly
Lehtityyppi:  aikakauslehti
ISSN:  ISSN 2161-6469 ja 2161-6477
Perustettu:  1888
Päätoimittaja:  John T. Elduff
Kotikunta:  West Conshohocken
Kotimaa:  Yhdysvallat
Ilmestymistiheys:  kahdesti kuukaudessa
Kieli:  englanti
Aiheesta muualla
12771158, 228688073 ja 757826991 OCLC
Kotisivu
Collier’s on yhdysvaltalainen aikakauslehti, jonka Peter F. Collier perusti vuonna 1888. Se laajeni Yhdysvaltain suurimpiin kuuluvaksi aikakauslehdeksi, ja sen levikki oli toisen maailmansodan aikana yli 2,5 miljoonaa. Se käytti useasti tunnettuja kirjoittajia, kuten Jack Londonia, Winston Churchillia ja Ernest Hemingwaytä. Lehden palkkalistoilla oli myös Jimmy Hare, joka oli kuvajournalismin uranuurtaja. Collier’s alkoi menettää asemiaan toisen maailmansodan jälkeen, ja lehti jouduttiin lakkauttamaan tammikuussa 1957. Lehden nimi myytiin eteenpäin vuonna 2010, ja lehti perustettiin uudelleen vuonna 2012.
Historia

Peter F. Collier perusti Collier’s Once a Week -lehden huhtikuussa 1888, ja vuoteen 1892 mennessä lehdestä oli kasvanut yksi Yhdysvaltain eniten myyvistä aikakauslehdistä. Sen levikki oli silloin yli 250 000. Lehti sai 1895 nimekseen Collier's Weekly, ja lehti alkoi keskittyä uutisaiheisiin. Collier palkkasi lehteensä Jimmy Haren, joka oli yksi kuvajournalismin edelläkävijöistä.
Norman Hapgood aloitti 1903 Collier’s Weeklyn päätoimittajana, ja hänen aikanaan lehti alkoi palkata useita Yhdysvaltain tunnetuimmista kirjoittajista. Hän palkkasi muun muassa Jack Londonin toukokuussa 1906 raportoimaan San Franciscon maanjäristyksestä. Lehti alkoi myös suuntautua sensaatiojournalismiin, ja tuon ajan tunnetuimpia toimittajia lehdessä olivat Ida Tarbell, C. P. Connolly, John Reed, Samuel Hopkins Adams ja Ray Stannard Baker. Lehdessä julkaistuistut tutkimukset liittyivät muun muassa senaattoreiden valintaan, lapsityölajien uudistukseen, slummien raivaamiseen ja naisten äänioikeuteen. Upton Sinclairin huhtikuussa 1905 julkaistu artikkeli ”Is Chicago Meat Clean” (”Onko Chicagon liha puhdasta”) auttoi senaattia hyväksymään lihan puhtauteen ja tarkistukseen liittyvät lait.
Hapgood lähti 1912 Harper’s Weeklyyn, ja Peter F. Collierin poika Robert J. Collier otti paikan päätoimittajana. Hänen aikanaan lehti kasvoi entisestään, ja vuonna 1917 sen levikki kasvoi jo miljoonaan. Collier’s palkkasi 1910-luvulla myös useita tunnettuja kuvittajia, kuten Will Bradleyn, Maxfield Parrishin, Sam Berman ja J. C. Leyendeckerin. Robert Collier kuoli 1918, ja hän jätti sanomalehden kolmelle ystävälleen, Samuel Orace Dunnille, Harry Payne Whtitneylle ja Francis P. Garvanille. Lehti alkoi 1920-luvulla keskittyä romaanien sarjajulkaisuihin. Lehdessä julkaistiin samanaikaisesti kahta romaania, ja romaanit julkaistiin noin kymmenessä osassa. Myös joitain tietokirjoja, kuten Winston Churchilin todistus ensimmäisestä maailmansodasta, julkaistiin sarjana.
Toisen maailmansodan aikana Collier’sin levikki oli jo 2,5 miljoonaa. Yksi sen kasvavan suosion syistä oli Arthur Szykin grafiikka, ja lisäksi lehden palveluksessa oli useita taitavia kirjoittajia, kuten Martha Gellhorn ja Ernest Hemingway. Sodan jälkeen levikki alkoi kuitenkin pienentyä, ja elokuussa 1953 lehti alkoi ilmestyä enää joka toinen viikko. Collier’sin tilanne heikkeni kuitenkin entisestään, ja Crowell-Collier Publishing Company päätti tammikuussa 1957 lakkauttaa lehden.
Collier’s syntyi uudelleen 2010-luvulla. Brands USA Holdings huutokauppasi joulukuussa 2010 useiden kaatuneiden yritysten nimiä. Collier’sin huusi 20-vuotias opiskelija John Elduff, jonka isä omistaa kustantamon, 2 000 dollarilla. Uuden kaksi kertaa kuukaudessa ilmestyvän Collier’sin ensimmäinen numero ilmestyi vuoden 2012 alussa.
Aiheesta muualla

Kuvia tai muita tiedostoja aiheesta Collier’s Wikimedia Commonsissa
Lehden kotisivut (englanniksi)
Collier’sin kansitaidetta (Arkistoitu – Internet Archive) (englanniksi)